### | | | | --- | --- | | | | | --- | | **Teknik- og Miljøudvalget** 8. december 2016 Sagsnr. 710-2012-7430 Dok.nr. 710-2015-226952 Sagsbehandler DPLHOE | | 111.                Forslag til [adresse] - en plan for beskyttelse af drikkevandet i Hadsten-området - Åbent

###

|  |  |
| --- | --- |
| Tidl. politisk behandling | Temadrøftelse i TM-U 10.10.15 |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Vandforsyningsloven, indsatsplanbekendtgørelsen, miljøbeskyttelsesloven. |

###

**SAGENS INDHOLD**

Byrådet skal i denne sag tage stilling til udsendelse af
”Forslag til [adresse] – en plan for beskyttelse af drikkevandet
Hadsten-området” i offentlig høring.

[adresse] skal ifølge vandforsyningsloven udarbejde
indsatsplaner for beskyttelsen af grundvandet på baggrund af den statslige
kortlægning af grundvandsressourcerne. Beskyttelse af grundvandet sker dels
gennem generelle regler, som gælder overalt i landet, og dels gennem den
målrettede beskyttelse for særligt udpegede arealer. Den generelle beskyttelse omfatter
blandt andet en godkendelsesordning for pesticider, gødskningsnormer og 25
meter beskyttelseszoner.

Den generelle grundvandsbeskyttelse er ikke tilstrækkelig
til at sikre drikkevandet alle steder. Indsatsplanen skal i henhold til
vandforsyningsloven supplere den generelle regulering med særlige beskyttelsestiltag.

Forslaget til [adresse] beskriver de målsætninger
og indsatser, som Teknik og Kultur vurderer nødvendige for at sikre
beskyttelsen af drikkevandet i området ved Hadsten. Området kan ses på forsiden
af bilag ”Resumé af forslag til [adresse]”. Indsatserne består af:

· Målrettede indsatser i forhold til nitrat og pesticider

· Retningslinjer for prioritering af tilsyn, udarbejdelse af
tilladelser og andre afgørelser

· Aftaler med vandværker, Region Midtjylland m.v.

Med hensyn til nitrat anbefaler Teknik og Kultur, at
kommunen laver rådighedsindskrænkninger på dyrkningsjorden indenfor de
nitratfølsomme områder i de almene vandværkers interesseområder. Dette svarer
til ca. 220 ha svarende til 3 % af indsatsplanområdet. Med hensyn til
pesticider anbefaler Teknik og Kultur, at kommunen laver
rådighedsindskrænkninger på dyrkningsjorden indenfor de sårbare områder i BNBO
(boringsnære beskyttelsesområder). Dette svarer til ca. 40 ha og under 1 % af
indsatsplanområdet. Hertil kommer de udpegede sprøjtemiddelfølsomme
indvindingsområder, når disse bliver udpeget af staten.

**VURDERING**

I indsatsplanen fastlægges det nødvendige
beskyttelsesniveau i forhold til nitrat og pesticider med en målsætning om, at
drikkevandskvalitetskravene kan overholdes nu og i fremtiden.

Med hensyn til nitrat anbefaler Teknik og Kultur, at
kommunen laver rådighedsindskrænkninger indenfor de nitratfølsomme
indvindingsområder i de almene vandværkers interesseområder. Ved målrettet
beskyttelse i interesseområderne sikres kvaliteten af de almene vandværkers
drikkevand. Det er her entydigt hvem, der har fordel af beskyttelsen og dermed
hvem, der skal betale for den. I den øvrige del af OSD (områder med særlige
drikkevandsinteresser) vurderer Teknik og Kultur, at de nuværende generelle
regler og tilsyn er tilstrækkeligt til at sikre kvaliteten af drikkevand.

Man kan også vælge et andet beskyttelsesniveau i forhold
til nitrat end de ca. 220 ha. Eksempelvis kan vælges at beskytte indenfor alle
de nitratfølsomme områder (maksimalt 4.100 ha svarende til 45 % af
indsatsplanområdet) eller afgrænse indsatsen til BNBO (ca. 40 ha og under 1 %
af indsatsplanområdet).

Med hensyn til pesticider anbefaler Teknik og Kultur, at
kommunen beskytter indenfor de sårbare områder i BNBO og de udpegede
sprøjtemiddelfølsomme indvindingsområder, når disse bliver udpeget af staten.
Ved vandindvinding er der en tragteffekt, der giver behov for målrettet
beskyttelse indenfor BNBO. Derudover foreslås der krav om målrettet beskyttelse
indenfor de sprøjtemiddelfølsomme indvindingsområder. Teknik og Kultur
anbefaler, at afvente statens udpegning af de sprøjtemiddelfølsomme
indvindingsområder på lerjorde, inden dette iværksættes.

Man kan også vælge et andet beskyttelsesniveau i forhold til
pesticider. Eksempelvis kan vælges at beskytte indenfor de sårbare OSD
(maksimalt 4.100 ha svarende til 45 % af indsatsplanområdet) eller i de almene
vandværkers interesseområder (ca. 1.000 ha svarende til 11 % af
indsatsplanområdet).

Indsatsplanens målsætninger i forhold til nitrat og pesticider
opnås primært ved, at vandværkerne og lodsejere i området indgår frivillige
dyrkningsaftaler. Med hensyn til nitrat suppleres denne indsats ved kommunens
sagsbehandling af miljøgodkendelse af husdyrbrug.

Forslaget til Indsatsplan Hadsten lægger op til at Byrådet,
når planen skal vedtages endeligt efter høringsperioden på 12 uger, også
træffer beslutning om:

· At vandværkerne skal forsøge at indgå frivillige aftaler og
afholde udgifterne til rådighedsindskrænkninger af dyrkningsretten

· At tilkendegive at ville ekspropriere dyrkningsretten, såfremt
frivillige aftaler ikke er mulige

· At påbyde alle almene vandværker i kommunen et økonomisk
samarbejde om den nødvendige grundvandsbeskyttelse.

**ØKONOMI**

Indsatser til beskyttelse af grundvandet kan være
vidtgående for nogle af lodsejerne. De enkelte lodsejere kompenseres økonomisk
for rådighedsindskrænkningen på dyrkningsjorden.

Ved pålæg af rådighedsindskrænkninger efter
miljøbeskyttelseslovens § 26a skal der udbetales erstatning til lodsejere.
Kommunen kan pålægge de vandværker eller vandværkssammenslutninger, der har
gavn af indsatsen, at afholde udgifterne til erstatning.

Indsatserne skal være proportionale. Det betyder, at udgifterne
til drikkevandsbeskyttelse skal stå mål med vandværkets værdi og
grundvandsressourcens betydning.

Det vil primært være landbrugsarealer, der vil blive berørt
af eventuelle rådighedsindskrænkninger i forhold til pesticider og nitrat.

Det er svært at fastsætte udgifterne til erstatning for rådighedsindskrænkninger
på dyrkede landbrugsarealer. Udgifterne afhænger af mange faktorer, f.eks. er
udvaskningsniveauet og proportionalitetsafvejningen afgørende for hvor mange
hektar, det er nødvendigt at have rådighedsindskrænkninger på. De konkrete
erstatninger vil blive vurderet i de enkelte sager.

Et forsigtig skøn over udgifterne til
rådighedsindskrænkninger ved de anbefalede beskyttelsesniveauer er, at
lodsejerne i alt skal have ca. 24 mio. kr. i erstatning. Eventuelle tvister
afgøres i Taksationskommissionen. Ved nuværende indvindingsmængde og en
fordeling af udgifterne over en 30-årig periode, bliver udgiften 2,30 kr. pr. m3
vand. En stigning i taksterne vurderes at svare til en årlig ekstraudgift på
ca. 400 kr. for en gennemsnitlig husstand. Det er en stigning på ca. 4 % af en
husstands udgifter til vandtakster og spildevandstakster.

Teknik og Kultur vil, for at gennemføre sin del af
indsatsplanens indsatser, skulle have øget fokus på virksomheder og anlæg i
vandværkernes interesseområde. Det vil for Hadsten indsatsplanområde betyde
flere tilsyn, flere vurderinger og tilhørende øget mængde sagsbehandling. Det
vurderes, at der vil være behov for tilførsel af 200.000 kr. pr. år i fem år primært
til rådgiverydelser. Dette beløb ligger ud over budgettet for at udarbejde
indsatsplaner. Der vil i forbindelse med budget 2018 blive udarbejdet en
særskilt budgetblok i forhold hertil.

**INDDRAGELSE**

Kommunens Koordinationsforum for grundvand består bl.a. af
repræsentanter for vandværkerne i kommunen, Danmarks Naturfredningsforening og
repræsentanter for landbruget. Koordinationsforum skal inddrages ved
udarbejdelse og realisering af indsatsplaner. Indsatsplanen er blevet forelagt
og behandlet i koordinationsforummet, og bemærkninger herfra er indarbejdet i
planforslaget. Koordinationsforummet er indforstået med dette forslag til
indsatsplan. På foranledning af Landboforeningen Kronjylland er der afholdt et særskilt
møde om pesticider.

Herudover er der nedsat en følgegruppe, der har deltaget i
arbejdet med indsatsplanen. Følgegruppen består af de otte almene vandværker i Hadsten
Indsatsplanområde, landbruget ved LMO, Region Midtjylland og [adresse].

Lodsejere, som kan blive direkte berørt, skal orienteres
om, hvilken betydning en kommende indsatsplan forventes at få for dem. Denne
orientering iværksættes efter, Byrådet har truffet beslutning om at sende
forslaget til indsatsplan i høring.

**INDSTILLING**

Direktøren for Teknik og Kultur indstiller til Byrådet:

1. At godkende at forslag til ”Indsatsplan Hadsten – en plan for beskyttelse
af drikkevandet i Hadsten-området” fremlægges i offentlig høring i 12 uger.

**BESLUTNING**

**Bilag**

|  |  |
| --- | --- |
| Resumé af forslag til [adresse] 710-2016-392666 |
| Forslag til [adresse] 710-2016-394039 |